আব্দুল মালেক (ছাত্রনেতা)

আব্দুল মালেক (মে ১৯৪৭–১৫ আগস্ট ১৯৬৯) ১৯৬০-এর দশকের একজন ছাত্রনেতা ছিলেন। তিনি ঢাকা বিশ্ববিদ্যালয়ের তৎকালীন পাকিস্তানে ইসলামী শিক্ষা ব্যবস্থার পক্ষে অবস্থান নেওয়ার জন্য পরিচিত ছিলেন।  ১৯৬৯ সালের নূর খান শিক্ষা কমিশন প্রেক্ষিত ১২ আগস্ট ঢাকা বিশ্ববিদ্যালয় অনুষ্ঠিত এক সেমিনারের পর  বামপন্থী ছাত্র সংগঠনের নেতাকর্মীদের হামলায় তিনি গুরুতর আহত হয়ে ১৫ আগস্ট ঢাকা মেডিকেল কলেজে চিকিৎসাধীন অবস্থায় মৃত্যুবরণ করেন। বাংলাদেশসহ পার্শ্ববর্তী অঞ্চলে তাঁর অনুসারীরা প্রতি বছর ১৫ আগস্টকে “ইসলামী শিক্ষা দিবস” হিসেবে পালন করে।

 প্রারম্ভিক জীবন 
আব্দুল মালেক ১৯৪৭ সালের মে মাসে ব্রিটিশ ভারতের বঙ্গ প্রদেশের বগুড়া জেলার খোকশাবাড়ি গ্রামে (বর্তমানে বাংলাদেশের ধুনট উপজেলার স্থানীয়ভাবে বোঘা গ্রামে) জন্মগ্রহণ করেন। তাঁর পিতা মৌলভি মুন্সি মোহাম্মদ আলী এবং মাতা মোছাম্মত সাবিরুম্মন নেছা। ছয় ভাইবোনের পরিবারে তিনি ছিলেন ভাইদের মধ্যে কনিষ্ঠ। তাঁর ভাইরা হলেন— ক্বারি মোহাম্মদ আব্দুর রশিদ, মুন্সি মোহাম্মদ আব্দুল কাদের, ড. মোহাম্মদ আব্দুল খালেক, মাস্টার আব্দুল বারী মুন্সি এবং একমাত্র বোন আয়েশা খাতুন।

 শিক্ষাজীবন 
প্রথম ও দ্বিতীয় শ্রেণি পর্যন্ত তিনি খোকশাবাড়ি প্রাথমিক বিদ্যালয়ে পড়াশোনা করেন। অষ্টম শ্রেণি পর্যন্ত গোঁসাইবাড়ি উচ্চ বিদ্যালয়ে পড়াশোনা করেন, যা তাঁর গ্রামের প্রায় চার মাইল দূরে অবস্থিত। পরবর্তীতে তিনি বগুড়া জিলা স্কুল থেকে মাধ্যমিক এবং রাজশাহী কলেজ থেকে উচ্চ মাধ্যমিক সম্পন্ন করেন।

তিনি ১৯৬০ সালে জুনিয়র বৃত্তি অর্জন করেন এবং ১৯৬৩ সালে রাজশাহী বোর্ডে এসএসসি পরীক্ষায় ১১তম স্থান অধিকার করেন। ১৯৬৫ সালে রাজশাহী সরকারি কলেজ থেকে এইচএসসি পরীক্ষায় উত্তীর্ণ হয়ে রাজশাহী বোর্ডে ৪র্থ স্থান অধিকার করেন। ১৯৬৬ সালে তিনি ঢাকা বিশ্ববিদ্যালয়ের বায়োকেমিস্ট্রি বিভাগে ভর্তি হন এবং ফজলুল হক মুসলিম হলে ১১২ নম্বর কক্ষে আবাস গ্রহণ করেন।

শিক্ষানীতি নিয়ে বক্তব্য দিতে গিয়ে তিনি বলেন, "মতাদর্শগত শূন্যতা নয়, পাকিস্তানের লক্ষ্য হওয়া উচিত মতাদর্শগত ঐক্য। এর জন্য প্রয়োজন এমন একটি স্বতন্ত্র ও সমন্বিত শিক্ষা ব্যবস্থা যা ইসলামের অনুশাসনের উপর ভিত্তি করে একটি অভিন্ন সাংস্কৃতিক মূল্যবোধের সমাজে গড়ে তুলতে সক্ষম হবে।"

 রাজনৈতিক জীবন 
শিক্ষাজীবনের শুরু থেকেই তিনি রাজনীতির সঙ্গে যুক্ত ছিলেন। বিদ্যালয় জীবনে যুক্তফ্রন্ট ও পরবর্তীতে মুসলিম লীগের সমর্থক ছিলেন। কলেজ জীবনেও তিনি ছাত্ররাজনীতিতে সক্রিয় ছিলেন।

ঢাকা বিশ্ববিদ্যালয়ে ভর্তি হওয়ার পর তিনি ১৯৬৬ সালে ইসলামী ছাত্রসংঘ(আইসিএস)-এ যোগ দেন। ১৯৬৭ সালে তিনি ঢাকা মহানগর শাখার সাধারণ সম্পাদক নির্বাচিত হন এবং একই বছর জুলাই মাসে ঢাকা মহানগর শাখার সভাপতি নির্বাচিত হন। ১৯৬৭-৬৮ অধিবেশনে তিনি পাকিস্তান ইসলামী ছাত্রসংঘের কেন্দ্রীয় নির্বাহী সদস্য হিসেবে নির্বাচিত হন।

 শিক্ষাদর্শন 
আব্দুল মালেক শিক্ষাব্যবস্থার গুরুত্ব ও দেশের ভবিষ্যৎ প্রজন্মের জন্য এর প্রভাব নিয়ে গুরুত্বপূর্ণ চিন্তাভাবনা উপস্থাপন করেছিলেন। তিনি শিক্ষাকে দেশের সামাজিক, অর্থনৈতিক ও নৈতিক উন্নয়নের একটি গুরুত্বপূর্ণ মাধ্যম হিসেবে দেখতেন। তার মতে, শিক্ষাব্যবস্থা প্রজন্মকে আলোকিত, সচেতন ও সক্রিয় নাগরিক হিসেবে গড়ে তুলতে সহায়ক।

মালেকের শিক্ষাদর্শনে মানবিক, নৈতিক ও ধর্মীয় মূল্যবোধের বিকাশকে শিক্ষার গুরুত্বপূর্ণ অংশ হিসেবে বিবেচনা করা হয়েছে। তিনি ইসলামী শিক্ষার মূল ভিত্তি হিসেবে তাওহিদ, রিসালাত ও আখেরাতকে উল্লেখ করেছেন, যা শিক্ষার্থীর নৈতিক ও সামাজিক গুণাবলির উন্নয়নে ভূমিকা রাখে। শিক্ষার সঙ্গে ধর্মীয় ও নৈতিক দিক সংযুক্ত না হলে, তার মতে শিক্ষাব্যবস্থা জাতির সামগ্রিক উন্নয়নে সমন্বিত ভূমিকা রাখতে সক্ষম হবে না।

 প্রেক্ষাপট 
১৯৪৭ সালে মুসলমান সংখ্যাগরিষ্ঠতার ভিত্তিতে ভারত বিভক্ত হয়ে মুসলিমদের জন্য স্বাধীন রাষ্ট্র পাকিস্তান গঠিত হয়। এই বিভক্তির মূল ভিত্তি ছিল ধর্মীয় সংখ্যাগরিষ্ঠতা। যে অঞ্চলগুলোতে মুসলমানদের বসবাস ছিল অধিক, সেগুলোর বেশিরভাগই পাকিস্তানের অন্তর্ভুক্ত হয়। তবে পাঞ্জাব ও কাশ্মীরের কিছু অংশ পাকিস্তানের বাইরে থেকে যায়। আর সদ্য ভুমিস্ট পাকিস্তানে নানা সংকটের মধ্যে একটি ছিল শিক্ষাব্যবস্থার রূপরেখা বা ভিত্তি।
alt=ছাত্রনেতা আব্দুল মালেকের হত্যর চিত্র|থাম্ব|আব্দুল মালেকের হত্যর চিত্র তৎকালীন পাকিস্তান অবজার্ভার পত্রিকায় ১৯৬৯ সালে ১৩ আগষ্টে
যার ফলে আব্দুল মালেকসহ ১০ সদস্যের একটি প্রতিনিধিদল তৎকালীন শিক্ষা কমিশন এর প্রধান এবং পাকিস্তানের তৎকালীন শিক্ষামন্ত্রী এয়ার মার্শাল নূর খান এর নিকট সর্বজনীন ইসলামী শিক্ষাব্যবস্থা চালুর দাবি করেন। এরপর বিভিন্ন ডানপন্থী সংগঠনগুলো একই দাবি জানান। ফলশ্রুতিতে অল্প কিছুদিনের মধ্যে সরকার নতুন শিক্ষানীতি প্রণয়নের লক্ষ্যে একটি শিক্ষা কমিশন গঠন করে এবং কমিশন একটি শিক্ষানীতিও ঘোষণা করে। 

উক্ত নতুন শিক্ষা নীতিকে সকলে স্বাগত জানালেও কিছু বাম সংগঠন তার বিরোধীতা করে এবং তা বাতিলের দাবী জানান। ফলে সরকার জনমত জরিপের অংশ হিসেবে ১৯৬৯ এর ১২ আগস্ট ঢাকা বিশ্ববিদ্যালয় এর ন্যাশনাল ইনস্টিটিউট অব পাবলিক অ্যাডমিনিস্ট্রেশন (নিপা) ভবনে বর্তমান ব্যবসায় শিক্ষা অনুষদ এ উক্ত শিক্ষা নীতির উপর আলোচনার আয়োজন করেন। যেখানে বিভিন্ন ছাত্র সংগঠন ও শিক্ষাবিদরা আলোচনা রাখেন। যার মধ্যে ডান ও বাম উভয় পক্ষ তাদের যুক্তি ও পর্যালোচনা পেশ করেন। উক্ত অনুষ্ঠানে আব্দুল মালেক ৫মিনিটের মতো সময় তার বক্তব্য উপস্থাপনা করেন। তার শিক্ষানীতি নিয়ে বক্তব্যের শেষে ছাত্রাবাসে ফেরার পথে তৎকালীন ছাত্রনেতা তোফায়েল আহমেদ ও হাসানুল হক ইনুর নেতৃত্বে তৎকালীন রেসকোর্স ময়দান, যা বর্তমানে সোহরাওয়ার্দী উদ্যান নামে পরিচিত, সেখানে তাকে আক্রমন করে।

 পরবর্তী চেতনা 
আব্দুল মালেকের মৃত্যুর পরবর্তীতে তার অনুসারীরা তাকে কেন্দ্র করে নানা কার্যক্রম পরিচালনা করে থাকে। তার মধ্যে উল্লেখযোগ্য তার দেওয়া শিক্ষানীতি যার উপর ভিত্তি করে গড়ে উঠে ইসলামি শিক্ষা আন্দোলন। আর এই আন্দোলনের আগ্রনায়ক বা নেতা মনে করা হয় তাকে এবং ১৫ আগস্ট কে ইসলামী শিক্ষা দিবস হিসেবে পালন করে থাকে। 

 মৃত্যু 
alt=শহীদ আব্দুল মালেকের জানাজার চিত্র|থাম্ব|আব্দুল মালেকের জানাজার চিত্র দৈনিক ইত্তেফাক পত্রিকায় ১৯৬৯ সালের ১৭ আগষ্টে
১৯৬৯ সালের ১২ আগস্ট ঢাকা বিশ্ববিদ্যালয়ের টিএসসি মিলনায়তনে এয়ার মার্শাল নূর খান কমিশন, ১৯৬৯ প্রস্তাবিত পাকিস্তানের শিক্ষা ব্যবস্থা নিয়ে এক আলোচনা সভা অনুষ্ঠিত হয়। সেখানে আব্দুল মালেক ইসলামী দৃষ্টিকোণ থেকে শিক্ষা ব্যবস্থার সংস্কারের প্রয়োজনীয়তার কথা তুলে ধরেন। 

সভা শেষে আওয়ামিলীগ ও বামপন্থী সংগঠনের ছাত্র নেতা তোফায়েল আহমেদ ও হাসানুল হক ইনুর নেতৃত্বে অতর্কিত হামলায় তিনি গুরুতর আহত হওয়ার অভিযোগ রয়েছে। পরে তাঁকে ঢাকা মেডিকেল কলেজ হাসপাতালে ভর্তি করা হয়, যেখানে ১৫ আগস্ট ১৯৬৯ সালে তিনি মৃত্যুবরণ করেন।

আরও দেখুন
 ইসলাম শিক্ষা
 ঢাকা বিশ্ববিদ্যালয়
 এয়ার মার্শাল নূর খান কমিশন, ১৯৬৯

 তথ্যসূত্র 

বিষয়শ্রেণী:১৯৪৭-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বগুড়া জেলার ব্যক্তি
বিষয়শ্রেণী:পূর্ব পাকিস্তানের ইতিহাস
বিষয়শ্রেণী:ইসলামি ব্যক্তিত্ব